วันนี้มีรีวิวเบาๆมาฝากกัน กับ ร้านขนม Bake a wish japanese homemade cake ที่หลายคนน่าจะคุ้นกันดี ร้านนี้ที่เด่นสุดคงจะหนีไม่พ้นชูครีม ชิ้นโต กรอบนอก นุ่มใน หลายหลากรสชาติ อีกทั้งราคายังสบายกระเป๋าอีกต่างหาก

สำหรับผู้เขียนแล้วทานออกหวานซักหน่อยเลยขอติว่าถ้าหวานกว่านี้อีกนิดจะยิ่งฟินนาเล่กว่านี้เป็นกอง นอกจากชูครีมอันเป็นที่เชิดหน้าชูตาแล้ว ยังมีขนมน่าตาน่าทานอีกเป็นกุรุตให้ลองสั่งมาทานกันเพลินๆ ยิ่งถ้าเป็นเจแปนแฟนคลับ ก็จะยิ่งถูกใจไม่น้อย เพราะเค้กที่นี่เป็นเค้กโฮมเมด สไตล์ญี่ปุ่น น่าตาน่ารุก เอ๊ยย น่ารัก จน น่าลุก ไปสั่งมาทาน (แฮ่ๆ) 

ผู้เขียนต้องขออภัยที่จำชื่อเมนูได้ไม่ทั้งหมด ครั้นจะนั่งเทียนเขียนประเดี๋ยวจะผิดไปกันใหญ่ เลยได้แต่เก็บภาพมาฝากให้ได้ชมกัน 

ที่ประทับใจแบบเซอไพรส์นิดๆก็เป็นเจลลี่รสบ๊วย ที่น่าตาเรียบ แต่แอบหรูดูดี รสชาติอร่อยกว่าที่คาดมากทีเดียว ส่วนเครปเค้กนี่ก็นุ่มลิ้นสุดๆ 

โดยรวมแล้ว ขนมรสชาติดี ราคาไม่แพงเกินไปครับ และที่ Promanad นี่ บรรยากาศหรูหาทีเดียว วันไหนว่างๆ อยากหาขนมอร่อย บรรยากาศดีๆ ลองแวะมาที่นี่รับรองไม่ผิดหวังครับ 